แม่อายุ 62 ปี มีประวัติความดันโลหิตสูง ทานยา atenolol มานานหลายปีแล้วค่ะ แต่เมื่อ 3-4 วัน มานี้แม่มีอาการ เวียนศีรษะ ตาลาย ปวดตึงบริเวณท้ายทอย และบอกหายใจเหนื่อย เป็นๆหายๆค่ะ บางช่วงเป็นมากบางช่วงอาการดีขึ้นไม่เป็นอะไรเลยค่ะ แต่ไม่หายสนิท แม่ช่วงนี้มีอาการนอนไม่หลับด้วยค่ะ ก่อนหน้านี้แม่ทานยา betahistine ด้วยค่ะแต่อาการเหล่านั้นก็ยังเป็นอยู่ไม่หาย ไม่ทราบว่าเกิดจากอะไรคะหรือเป็นเพราะทานยาร่วมกันคะ
สวัสดีค่ะ ยา betahistine เป็นยาที่ช่วยลดอาการเวียนศีรษะ มีผลข้างเคียงคือ ง่วงค่ะส่วนตัวยา atenolol อาจมีผลข้างเคียงในแง่ของชีพจรเต้นช้าลงได้ค่ะอาการปวดตึงท้ายทอย อาจเป็นจากกล้ามเนื้อต้นคอตึง หรืออักเสบได้นะคะส่วนอาการเวียนศีรษะเกิดได้จากหลายสาเหตุ ได้แก่-ความผิดปกติของหูชั้นใน ซึ่งเป็นสาเหตุที่พบบ่อยในผู้ป่วยที่มีอาการเวียนศีรษะ เช่น โรคหินปูนในหูชั้นในเคลื่อน (BPPV) โรคประสาทหูชั้นในอักเสบ (Labyrinthitis) โรคนำ้ในหูไม่เท่ากัน (Meniere’s disease) เป็นต้น- ความดันโลหิตต่ำ อาจเกิดจากการเปลี่ยนท่าทางรวดเร็ว การสูญเสียน้ำออกจากร่างกาย เช่น ท้องเสีย อาเจียนมาก เป็นต้น นอกจากนี้อาจมีสาเหตุมาจากโรคหัวใจ ภาวะการติดเชื้อต่างๆ-โรคไมเกรน : บางคนจะมีอาการปวดศีรษะร่วมกับอาการเวียนหัวได้-โรคเกี่ยวกับระบบประสาทและสมอง ซึ่งอาจมีสาเหตุจากการบาดเจ็บ, เนื้องอก, การติดเชื้อ, เส้นเลือดในสมองผิดปกติ เป็นต้น-ภาวะอื่นๆ เช่น เครียด ยาบางชนิด โรคโลหิตจาง ภาวะน้ำตาลในเลือดต่ำ เป็นต้นการดูแลตนเองในเบื้องต้น ขณะที่มีอาการเวียนหัว แนะนำให้เคลื่อนไหวร่างกายช้าลง นอนหลับพักผ่อนให้เพียงพอ ดื่มน้ำเปล่าให้เพียงพอและสามารถรับประทานยา betahistine เพื่อบรรเทาอาการนะคะหากอาการไม่ดีขึ้น แนะนำให้พบแพทย์เพื่อตรวจวินิจฉัยและรับการรักษาที่เหมาะสมต่อไปค่ะ